## **Κ. ΚΑΒΑΦΗΣ (**29 ΑΠΡΙΛΙΟΥ 1863 - 29 ΑΠΡΙΛΙΟΥ 1933)



**ΘΕΡΜΟΠΥΛΕΣ**

Θέμα: Ο Καβάφης αξιοποιώντας το ιστορικό γεγονός της μάχης των Θερμοπυλών, συνθέτει ένα ποίημα για να επαινέσει όσους θέτουν στη ζωή τους «Θερμοπύλες», όσους θέτουν δηλαδή κάποιον σημαντικό για εκείνους σκοπό και τον υπερασπίζονται μέχρι τέλους.

Τιμή σ’ εκείνους όπου στην ζωή των  
ώρισαν και φυλάγουν Θερμοπύλες. Τιμή σε όσους έκαναν το χρέος τους  
Ποτέ από το χρέος μη κινούντες·  
δίκαιοι κ’ ίσιοι σ’ όλες των τες πράξεις,  
αλλά με λύπη κιόλας κ’ ευσπλαχνία·  
γενναίοι οσάκις είναι πλούσιοι, κι όταν  
είναι πτωχοί, πάλ’ εις μικρόν γενναίοι, Τα ηθικά τους γνωρίσματα  
πάλι συντρέχοντες όσο μπορούνε·  
πάντοτε την αλήθεια ομιλούντες,  
πλην χωρίς μίσος για τους ψευδομένους.

Και περισσότερη τιμή τούς πρέπει  
όταν προβλέπουν (και πολλοί προβλέπουν) Περισσότερη τιμή σε όσους

αγωνίζονται, ενώ ξέρουν ότι θα αποτύχουν  
πως ο Εφιάλτης θα φανεί στο τέλος,   
κ’ οι Μήδοι επί τέλους θα διαβούνε.

﻿Επιμέλεια Γ. Π. Σαββίδη. Τα Ποιήματα, Τ. Α’ 1897 - 1918, Ίκαρος 1963

**ΦΥΛΛΟ ΕΡΓΑΣΙΑΣ**

**Α’** Λαμβάνοντας υπόψη ότι τα ποιήματα του Κ. Καβάφη διακρίνονται σε τρεις κατηγορίες σύμφωνα με το περιεχόμενό τους :

* Ιστορικά
* Διδακτικά – φιλοσοφικά
* Αισθησιακά-Ηδονικά

να μελετήσετε το ποίημα και να το εντάξετε στην/ στις κατηγορία/-ες που ανήκει.

**Β’**  **(συμβολική προσέγγιση)**

Αφού λάβετε υπόψη τα παρακάτω δεδομένα:

α) Τη σύγχρονη μεταφορική χρήση της φράσης «**Φυλάμε Θερμοπύλες»⁑**

β) Ε*φιάλτης :*χαρακτηρισμός ανθρώπου που πρόδωσε τα εθνικά συμφέροντα ή τα κοινωνικά συμφέροντα της τάξης στην οποία ανήκει (όπως ο Εφιάλτης που πρόδωσε στους Πέρσες τους τριακοσίους του Λεωνίδα, στις Θερμοπύλες) (Πύλη ελληνικής γλώσσας)

γ) « Ο Ξέρξης οργισμένος στέλνει εναντίον των Λακεδαιμονίων τους Μήδους, με εντολή να τους πιάσουν ζωντανούς και να τους φέρουν μπροστά του. Κι όταν οι Μήδοι ρίχτηκαν ορμητικά πάνω στους Έλληνες, σκοτώνονταν πολλοί, αλλά άλλοι έπαιρναν τη θέση τους, και δεν έκαναν πίσω, αν και πάθαιναν μεγάλο χαλασμό. Και τότε έβλεπε ο καθένας, και προπάντων ο ίδιος ο βασιλιάς, πως οι άνθρωποί του ήταν πολλοί, [άντρες όμως λίγοι](http://ebooks.edu.gr/modules/ebook/show.php/DSGYM-A113/350/2355,8960/). Κι η σύγκρουση κράτησε [όλη τη μέρα](http://ebooks.edu.gr/modules/ebook/show.php/DSGYM-A113/350/2355,8960/). Κι όταν οι Μήδοι πήραν άγριο χτύπημα, τότε αποσύρθηκαν» **Ηρόδοτος**.

**⁑** *Στίχοι των ποιημάτων του Καβάφη κυκλοφορούν εν είδει παροιμιακών εκφράσεων, διερμηνεύοντας τη θυμόσοφη διάθεση του μέσου ανθρώπου.*

να εξηγήσετε τι συμβολίζουν:

* οι Θερμοπύλες
* οι Μήδοι
* και ο Εφιάλτης.

**Γ΄ *(μορφολογική προσέγγιση)***

Να εντοπίσετε στο ποίημα τα χαρακτηριστικά στοιχεία της στιχουργικής του Καβάφη και της γλώσσας που χρησιμοποιεί , με βάση τα παρακάτω στοιχεία:

* ιδιότυπη **γλώσσα** του Kαβάφη: πρόκειται για λόγια γλώσσα με τύπους της δημοτικής αλλά και των αρχαίων ελληνικών(μείγμα καθαρεύουσας και δημοτικής). Μερικές φορές έχει και ιδιωματικούς τύπους της Κωνσταντινούπολης. Η καβαφική γλώσσα αναγνωρίζεται εύκολα.
* Από άποψη **μορφής** τα ποιήματά του είναι μοντέρνα/νεωτερικά. Συνήθως, δεν έχουν ομοιοκαταληξία, οι στροφές μπορεί να μην έχουν ίσο αριθμό στίχων και οι στίχοι είναι ανισοσύλλαβοι. Το μέτρο είναι συνήθως ιαμβικό.
* Μερικές φορές απουσιάζει η **στίξη**. Άλλες όμως φορές η στίξη παίζει σημαντικό ρόλο (πχ. ειρωνεία, σκηνοθετικές οδηγίες απαγγελίας, όπως χαμήλωμα φωνής όταν έχουμε παρένθεση).
* *Ο ποιητικός του λόγος είναι απλός, λιτός, πυκνός, επιγραμματικός, αντιρητορικός, πεζολογικός, συνήθως χωρίς διακοσμητικά επίθετα και λυρικές εκφράσεις, χωρίς πλούσια εκφραστικά μέσα.*